Medicinski fakultet u Foči

Medicinski fakultet u Foči Univerziteta u Istočnom Sarajevu je počeo sa radom 15. oktobra 1993. godine kada su primljeni prvi studenti na školovanje i otpočela prva školska godina 1993/94. sa šezdeset upisanih studenata.
Usporedo sa ovim aktivnostima donesen je nastavni plan i program, izvršen izbor prvih nastavnika i saradnika i imenovan je vršilac dužnosti dekana, pripremljen Statut i izvršen izbor prvog Savjeta fakulteta. Od akademske 1993/94 godine, na osnovni studij upisano je 966 studenata i do akademske 2007/08 diplomiralo je 135 studenta. Od 1993. godine Medicinski fakultet je upisalo 1052 studenata.

Podjela
U sklopu Medicinskog fakulteta djeluju studije medicine, stomatologije, zdravstvene njege i defektologije. Sadašnji dekan je prof. dr Dejan Bokonjić.

Dodiplomski studij

Od akademske školske  2007-08 godine na Fakultetu su organizovani studijski programi:

Medicina - 498 studenata; 
Stomatologija - 342 studenta; 
Specijalna edukacija i rehabilitacija - 144 studenta; 
Zdravstvena njega - 153 studenta

Fakultet trenutno pohađa 1137 studenata. 

Postdiplomski studij

Počevši od školske 2000/01. godine na postdiplomske magistarske studije upisano je 104 studenata. Magistarsku tezu odbranilo 9 magistranta, od čega 8 zaposlenih na Univerzitetu ili nastavnoj bazi Medicinskog fakulteta. Doktorsku disertaciju odbranilo 13 doktoranata od čega je 6 zaposleno na Univerzitetu ili nastavnoj bazi Medicinskog fakulteta. Na specijalističke studije, iz različitih grana medicine, na Medicinski fakultet u Foči su od 2002. godine upisana 104 specijalizanta, a specijalistički ispit je položilo 20 kandidata. 

 Reference 

Kategorija:Fakulteti u Bosni i Hercegovini
Kategorija:Obrazovanje u Foči (Republika Srpska)
Kategorija:Univerzitet u Istočnom Sarajevu
Kategorija:Zdravstveni fakulteti u Bosni i Hercegovini
Kategorija:Obrazovne institucije osnovane 1993.